A múzeumok mint a kultúrák közötti párbeszéd helyszínei
[image: image1.jpg]Emn

MAPFORID

MUSEUMS AS PLACES FOR
INTERCULTURAL DIALOGUE




 

Pályázati útmutató
 “2008 – A kultúrák közötti párbeszéd európai éve” kezdeményezéshez kapcsolódva, az Európai Unió Élethosszig Tartó Tanulás Program keretében
1.  Célok: A kultúrák közötti párbeszéd egy olyan folyamat, amely különböző kulturális háttérrel vagy világnézettel rendelkező egyének, csoportok vagy szervezetek közötti nyílt és tiszteletteljes eszmecserét vagy együttműködést tesz lehetővé. Céljai között szerepel az egymás szempontjainak és gyakorlatának mélyebb megértése; nagyobb részvétel valamint szabadabb és tudatosabb döntések; az egyenlőség előtérbe helyezése és a kreatív alkotó folyamatok bátorítása. (Az EU és az Európa Tanács hivatalos dokumentumaiból)
2. Módszertan:  A MAP for ID projekt az alábbi tevékenységekkel támogatja a múzeumokat, amelyek interkulturális projekteket szeretnének kifejleszteni:

· egy kutatócsoport létrehozása, amelyben a projektben részt vevő múzeumok összegyűjtik és elemzik a jó példákat, hogy kiválasszák azokat az elemeket, amelyeket átvehetőnek és mások számára is ajánlhatónak tartanak.

· a kutatás eredményeinek megosztása európai múzeumi szakemberekkel egy jelentésben illetve egy konferencián (2008. június 10. – Bologna, Olaszország)

· a bevont esernyőszervezetek segítségével az eredmények további terjesztése és 25 olyan új kísérleti projekt kezdeményezése helyi, regionális vagy országos szinten, amelyek a kutatócsoport által megfogalmazott ajánlásokat átültetik a gyakorlatba.
· a 25 kísérleti projekt eredményeinek az elemzése és terjesztése egy zárókonferencián (2009. október 14-16. – Madrid, Spanyolország)
· egy új kézikönyv kiadása “Múzeumok és a kultúrák közötti párbeszéd” címmel.
3. Kísérleti projektek

A partner országok (Olaszország, Hollandia, Spanyolország és Magyarország) múzeumai pályázhatnak a kísérleti projektek megvalósítására. Minden kísérleti projekt jelen lesz a madridi zárókonferencián és belekerül a kézikönyvbe. A kísérleti projekteket megvalósítók kutathatnak és/vagy kísérletezhetnek az általuk választott témában, amelyekhez néhány javaslat:

· Nyelvtanulás a múzeumokban: múzeumok, amelyek bátorítják a nem anyanyelvű felhasználókat, bevándorlókat, hogy tárgyaikon keresztül ismerkedjenek a befogadó ország nyelvével és kulturájával.

· Interpretáció: amely (f)elismeri a különböző kultúrájú emberek számára egy-egy tárgy által közvetített sokféle jelentést; amely a kulturálisan és/vagy vallásilag érzékeny témák értelmezését és bemutatását a különböző, érintett (kisebbségi) csoportokkal való konzultációk során alakítja ki.

· Eltérő nézőpontok: Múzeumok, amelyek beismerik, hogy általában a domináns kultúra szempontjait képviselik,  kísérletet tesznek, hogy új szemszögből vagy a helyi kisebbségek szempontjait figyelembe véve mutatják be a történeteket, „felhangosítva”  ezáltal ezeket a történeteket,  csoportokat. 
· Történetek gyűjtése és elmesélése: Az élettörténetek mint immateriális örökség gyűjtése során a különböző kultúrához tartozó látogatócsoportok közötti vagy a generációk közötti párbeszéd bátorítása

· Interkulturális képességek fejlesztése a múzeumi munkatársak körében: Mivel a kultúrák közötti párbeszéd elsősorban a múzeum munkatársainak a képességén és tehetségén múlik, elő kell segíteni, hogy a munkatársak interkulturális kompetenciái és kommunikációs valamint a partnerségi kapcsolatok kialakításához szükséges képességei fejlődjenek.

Pályázati feltételek

Minden projektnek meg kell felelnie az alábbi feltételeknek:
1. Megvalósítói a pályázati nyomtatvány kitöltésével pályáznak, az Alapítvány kuratóriuma kiválasztja őket illetve kölcsönösen aláírják a támogatási szerződést a program megkezdése előtt.

2. A megvalósítás során együttműködnek a Múzeumok és Látogatók Alapítvány képviselőjével, őt folyamatosan tájékoztatják a program előrehaladásáról.

3. A pályázati programot 2008. szeptember 15. és 2009. június 31. között valósítják meg.
4. Elsődleges célcsoportnak a felnőtteket tekinti, ezáltal megvalósítva az EU Élethosszig Tartó Tanulás Program célkitűzéseit.
5. Háttérkutatást végeznek, hogy a célcsoportjuk jellemzőit és szükségleteit megértsék. 

6. A megvalósított programot írásban és képeken (minimum 2-4) dokumentálják, s a képekhez és szöveghez mellékelik az alkotók és a résztvevők engedélyét a végső kiadványban és egyéb helyeken való felhasználáshoz.
7. Megvalósítói értékelik az elért eredményeket mind a saját szervezeti fejlődésük, mind a projekt általános értékelése céljából, (az ehhez szükséges értékelőnyomtatványt a szervezők bocsátják a rendelkezésükre).

8. Minden programhoz kapcsolódó nyomtatványban és publikációban felhasználják a projekt, az EYID és az EU Élethosszig tartó Tanulás Program valamint a Múzeumok és Látogatók Alapítvány logóját.

9. 2009 júliusáig benyújtják a programot értékelő beszámolójukat (ennek megírásában a szervezők közös formátum meghatározásával segítenek).

10. Legalább egy képviselőt küldenek a madridi zárókonferenciára (2009. október 14-16.)
A kísérleti projekteknek meg kell felelniük az alábbi “minta-projekt kritériumok” közül legalább az egyiknek:
1. A kultúrák közötti párbeszédet két-irányú, interaktív dialógus formájában valósítja meg.
2. Az “örökség” (anyagi és immateriális kulturális tárgyak gyűjteménye) fogalmát dinamikusan és párbeszédes formában értelmezi, feltételezve, hogy az örökséget nemcsak megőrizni és továbbadni kell, hanem újra tárgyalni és a jelentéseit újraértelmezni 
3. Elősegíti a vegyes csoportok közötti kultúrákon átívelő párbeszédet, vitát és egymás jobb megértését.

4. Fejleszti az olyan interkulturális attitűdöket és képességeket, mint a saját nézőpontunk megkérdőjelezése, a saját többrétegű identitásunk tudatosítása és az eltérő kulturális, faji és vallási csoportokkal vagy személyekkel szembeni nyitottság.

5. Legalább annyi hangsúlyt helyez a folyamatra és a módszerekre, mint az új interperszonális, szociális, állampolgári és interkulturális vélekedések és készségek elsajátítására.
6. Bevonja a célközönséget a program tervezésébe.
7. Hosszútávú elkötelezettséget és együttműködést valósít meg a helyi közösséggel a tervezés, interpretáció, dokumentálás és bemutatás terén. 
A vállalható plusz célok között szerepelhetnek az alábbiak:
1. Módszertani anyag előállítása egy szélesebb közönség számára.
2. További múzeumi szakemberek képzése az interkulturális készségek terén

3. Az egyre változatosabb látogatócsoportok igényeire való reagálás a különböző gyűjteményekkel való munka során – azaz nem ragaszkodik a tárgyaknak és dokumentumoknak az egyes kultúrák és közösségek által meghatározott  elsődleges és esetleg felületes jelentéséhez.
4. A múzeumi osztályok közötti együttműködés illetve szektorokon átívelő partnerségek elősegítése, hogy ezáltal növekedjen a projektek társadalmi hasznossága, és még változatosabb kompetenciák és készségek alakuljanak ki a résztvevőkben.

5. A projekt eredményeinek beépítése a múzeum mindennapi életébe, ezáltal biztosítva a program továbbvitelét, fejlődését és a nyomában születő szervezeti változásokat.

Az elbírálásnál előnyt élveznek azok a projektek, amelyek képesek más támogatók bevonására, és az összköltségvetésnek (beleértve a madridi utazás költségeit is) minimum 25 %-át önerőből valósítják meg.
A pályázati adatlapot az igazgatónak vagy más felelős személynek kell aláírnia.
A pályázathoz csatolni kell az intézmény alapító dokumentumának másolatát, non-profit szervezeteknél a bírósági bejegyzés másolatát is.
4. Beadási határidő: 2008. augusztus 11. 24 óra
5. További információ és a pályázatok beküldési címe:
	Múzeumok és Látogatók Alapítvány

Miszné Korenchy Anikó 

E-mail: mlalapitvany@externet.hu
Honlap: www.mlalapitvany.hu
Tel: 30/280-7265 vagy 1 240-6092

Az Európai Unió Élethosszig tartó Tanulás Programjának a támogatásával
